Shavkat Mirziyoyev sunami munosabati bilan Indoneziya xalqiga hamdardlik bildirdi

Prezident Shavkat Mirziyoyev Indoneziya qirg‘oqlarida yuz bergan kuchli tsunami oqibatida ko‘plab insonlar halok bo‘lgani munosabati bilan mamlakat prezidenti Joko Vidodoga va Indoneziya xalqiga chuqur hamdardlik bildirdi. Bu haqda Prezident Matbuot xizmati xabar bermoqda.

Eslatib o‘tamiz, 23-dekabr, yakshanbaga o‘tar kechasi Yava va Sumatra orollari oralig‘idagi Zond bo‘g‘ozida yuz bergan sunami oqibatida halok bo‘lganlar soni 222 kishiga yetdi. Jarohatlanganlarning soni esa 843 nafarni tashkil etmoqda.